COMUNA SÎNTANDREI

Nr.4501 din 12.06.2015 

ANUNŢ privind elaborare 
Plan Urbanistic Zonal „Lotizare teren pentru locuinţe cu funcţiuni complementare, nr. cad. nr. cad.51522, 51523, 56305, 56304,  56302, 51525 – localitatea Sîntandrei, comuna Sîntandrei”

Iniţiatori: S.C. REAL TIME CONSTRUCT S.R.L., Chișvasi Iosif, Grec Mariana, Matei Doina, Chișvasi Gavril.
Proiectant: B.I.A. arh.Ologu Ioan
Terenul studiat se află, conform cu PUG 2006 în vigoare, în intravilan, în U.T.R.3,în partea de est a localității Sîntandrei, la sud de calea ferată Oradea-Cheresig, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.-uri. Terenul studiat se compune din 6 parcele cu proprietari diferiți, cu o suprafață totală de 13 339 mp. Accesul la teren se face din drumul județean DJ 797, pe parcela cu nr.cad.51525 destinată acestui scop și paralelă cu str.30 Noiembrie. 

Prin P.U.Z. se propune realizarea a 14 parcele pentru locuinţe amplasate pe o parte a unui drum nou creat cu lăţimea de 9,00m şi carosabil de 6,00m. La capătul nordic terenul se învecinează cu calea ferată, iar între parcelele 5,6 și 7 se continuă un drum perpendicular care va face legătura între str.30 Noiembrie și str. Căprioarei.

Pentru crearea drumului de acces la parcele și realizarea utilităților, iniţiatorii vor dona teren în domeniul public al comunei Sîntandrei care va fi inregistrat în CF ca ”drum public”.
Pe terenul în discuţie nu există echipare tehnico edilitară. Până la realizarea rețelelor stradale de alimentare cu apă și de canalizare se vor execuța puțuri forate și rezervoare de vidanjare pe fiecare parcelă. Alimentarea cu energie electrică şi cu gaz se va putea realiza prin extinderea reţelelor existente pe strada 30 Noiembrie. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

      Soluţia propusă prin P.U.Z. respectă  condiţiile impuse de P.U.G. pentru servicii şi locuinţe din care rezultă  următorii indicatori propuși:
P.O.T. propus                          : 35%

C.U.T. propus                          : 1,0
Regim de înălţime maxim        : S(D)+P+1(M)           

Retragere de la frontul stradal : 4,00 m

Retragere spate                       : 9,00 m 

            Retrageri laterale                     : cu respectarea Codului Civil privind mejdiile laterale

      Parcaj obligatoriu pe lot           : minimum un loc/ locuinţă, în incintă

      Înălţime gard perimetral           : maxim 2,00 m
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  12.06. – 26.06.2015, în intervalul orar 9:00 – 14:00 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@cjbihor

Răspunsul la observaţiile și sugestiile transmise va fi publicat în intevalul 27.06 – 03.07.2015 pe pagina de internet a primăriei : www.primariasantandrei.bihor.ro.
                                 Primar,
                      Consilier Urbanism   

                             Ioan Mărcuş                          

                       Tudora Mihuţa               

